OSNOVNA ŠOLA dr. Franja Žgeča Dornava

**MEDGENERACIJSKO BRANJE**

Drage učenke in učenci 3. VIO,

spoštovane učiteljice in učitelji,

starši in stari starši,

cenjene občanke in občani,

vabljeni k sodelovanju v projektu MEDGENERACIJSKO BRANJE, ki so ga osnovali pri Društvu Bralna značka Slovenije – ZPMS v sodelovanju z Javno agencijo za knjigo RS. V šolskem letu 2023/2024 projekt poteka že desetič.

Osrednji cilji projekta:

* spodbujati medgeneracijsko branje oz. branje različno starih skupin bralcev,
* promovirati kakovostno slovensko mladinsko literaturo, predvsem iz zbirk »Zlata bralka, zlati bralec« in »Rastem s knjigo«, tudi otroških in mladinskih knjig, ki jih darujejo za projekt slovenske založbe,
* spodbujati komunikacijo mladih in starejših o literaturi, branju, tako v živo kot preko digitalnih medijev …

V letošnjem šolskem letu želimo sestaviti skupino, v kateri bi se ob izbranih literarnih delih medgeneracijsko povezovali tako odrasli kot učenci zadnjega VIO.

K sodelovanju vabimo učence 3. VIO, starše, stare starše, učitelje in druge delavce šole ter občane. Srečali se bomo vsaj trikrat letno, pred tem pa prebrali določeno literarno delo.

**PRVO MEDGENERACIJSKO BRANJE BO V ČETRTEK, 5. OKTOBRA 2023, OB 17. URI V KNJIŽNICI OŠ DR. FRANJA ŽGEČA DORNAVA.**

**LITERARNO DELO 1. MEDGENERACIJSKEGA SREČANJA: Feri Lainšček, *Ne.***

Prijavite se na e-naslovu [natasa.ropic@os-dornava.si](mailto:natasa.ropic@os-dornava.si) do torka, 3. 10. 2023.

Prijazno vabljeni!

Nataša Ropič, učiteljica SLJ